সিলেট, সেপ্টেম্বর ০৪ : ঙরাং ৩ আগস্ট’২২, থাংজ নুমিত্তা মৌলভীবাজার জেলাগী কমলগঞ্জ উপজেলাদা লৈবা কমলগঞ্জ বালিকা উচ্চ বিদ্যালয়দা উপজেলা অসিগী কিন্ডাগার্টেন স্কুল ৩০গী মহৈরোয় ক্লাশ ৩দগীনা ক্লাশ ৫ ফাউবগী মনুংদা অথোয় অহেন অমদি টেলেন্টেড ওইবা মহৈরোয়শিং খন্দোকপগী চাংদম্নবা অমা অয়েকপম ফাউন্ডেশননা শিনলাংদুনা পাংথোকখ্রে।
 সাবজেক্ট ৫গী ফুলমার্ক ১০০গী পরীক্ষা অদুদা মহৈরোয় ৩০০মুক শরুক য়াখি হায়না ফাউন্ডেশন অসিগী ডিরেক্টর অয়েকপম অঞ্জুনা ফোংদোকরক্লি।  কমলগঞ্জ কিন্ডারগার্টেন এসোসিয়েশনগী মতেং লৌরদুনা পাংথোকখিবা পরীক্ষা অসিগী মমাংদা ফাউন্ডেশন অসিনা মমাংঙৈদসু এসএসসি অমদি এইচএসসি দা এ প্লাস ফংলকপা মহৈরোয়শিংবুসু তরাম্না ওকখিবগা লোয়ননা খুন্নাইগী ওইনা থবক থৌরম কয়ামরোমসু চত্থখি।
 পনবা য়াবদি, থৌরম অদুদা উপজেলা ভাইস চেয়ারম্যান বিলকিস বেগম, উপজেলা সহকারি শিক্ষা কর্মকর্তা জয় কুমার হাজরা ও কমলগঞ্জ পৌরসভাগী মেয়র মো.  জুয়েল আহমেদ ও জার্নালিষ্ট মুজিবুর রহমান রঞ্জু, শাহিন আহমেদ ও সালাহউদ্দিন শুভসু এক্সাম লৌরিবা সেন্টারদা লাকতুনা য়েংশিনখি । 